Frederick Walters

**Frederick Arthur Walters**, nado en Londres o 5 de febreiro de 1849 e  finado en Ewell, Surrey, o 3 ou o 8 de decembro de 1931, foi un arquitecto británico activo nas épocas vitoriana e eduardiana, destacado polos seus templos católicos.

En paralelo á súa profesión, destacou tamén como estudoso e investigador numismático.

## Traxectoria 
### Primeiros anos e formación 
Walters naceu o 5 de febreiro de 1849 no distrito londiniense de Brompton. Era fillo do arquitecto Frederick Page Walters, con quen traballou como aprendiz durante tres anos.

Posteriormente formouse nas *Royal Academy Schools*, integradas na *Royal Academy of Arts*, onde ingresou en 1871. así como a abadía de Downside.

En 1929 Ingresou como membro do *Royal Institute of British Arquitects*.

### Numismática 
A afección pola numismática de Frederick Walters comezou na súa xuventude e non se limitou ao papel de coleccionista de moedas senón que afondou no seu estudo e na investigación. Cando o 16 de decembro de 1897 ingresou na *Royal Numismatic Society*, xa publicara na revista desta entidade, *Numismatic Chronicle*, máis dunha vintena de artigos.

Tamén foi membro da *British Numismatic Society*, entidade da que foi presidente entre 1920 e 1921.

As súas investigacións numismáticas centráronse na moeda inglesa desde Eduardo III (1327-1377) ata Henrique VIII (1509-1547), aínda que tamén se ocupou doutras cuestións, como os achados de moedas da Antiga Roma.

Walters finou en decembro de 1931 en Ewell, pouco antes de facer os 84 anos.

## Obras 
### Obra arquitectónica 
Esta é unha obra dos traballos arquitectónicos asinados por Frederick A. Walters:

miniatura|Igrexa do Sagrado Corazón, en Winbledon, obra de **Frederick Walters**.

* (1881). Igrexa de San Xosé (Wandsworth, Londres).
* (1884-1887). Igrexa do Sagrado Corazón (Wimbledon, Londres).
* (1888). Entrada e torre da escola da Abadía de Douay (Woolhampton).
* (1890-1903). Igrexa da Nosa Señora de Ransom (Eastbourne, East Sussex).
* (1891). Seminario de San Xoán (Wonersh, Surrey).
* (1892). Abadía franciscana de Santo Agostiño (Chilworth, Surrey).
* (1892-1893). Igrexa do Preciosísimo Sangue (Southwark, Londres).
* (1892-1893). Igrexa do Sagrado Corazón (Battersea, Londres).
* (1893-1894). Reitoral da Igrexa dos Mártires Ingleses (Walworth, Londres).
* (1894). Igrexa do Santo Nome e da Nosa Señora do Sagrado Corazón (Bow Common, Londres).
* (1894-1896). Igrexa do Sagrado Corazón (Petworth, West Sussex).
* (1895). Igrexa de San Xosé (Dorking, Surrey).
* (1895-1897). Igrexa de San Xoán Evanxelista (Wealden, East Sussex).
* (1896). Igrexa de San Tomé (Sevenoaks, Londres).
* (1897-1907). Igrexa de Santa María dos Anxos (Worthing, West Sussex).
* (1897-1935). Abadía de Ealing (Ealing, Londres).
* (1898). Igrexa de Santa María e San Miguel (Londres).
* (1898). Igrexa da Nosa Señora e San Pedro (East Grinstead, West Sussex).
* (1900-1903). Igrexa de Santa Ana (Vauxhall, Londres).
* (1900-1901). Igrexa de San Xosé (Brighton).
* (1901-1903). Igrexa dos Anxos da Garda (Mile End, Londres).
* (1903). Igrexa de Santa Isabel de Portugal (Richmond, Londres).
* (1904-1905). Igrexa de Santa Winifreda (South Wimbledon, Londres).
* (1905-1906). Igrexa de San Edmundo (Godalming, Surrey).
* (1905-1915). Colexio de Santo Agostiño (Westgate-on-Sea, Kent).
* (1905-1937). Abadía de Buckfast (Buckfast, Devon).
* (1906). Igrexa da Nosa Señora da Piedade e San Simón (Putney, Londres).
* (1907). Igrexa de Santa María dos Anxos (Canton, Cardiff).
* (1908-1909). Igrexa de Santo Anselmo e Santa Cecilia (Londres).
* (1910). Igrexa da Nosa Señora de Lourdes (Ashby-de-la-Zouch, Leicestershire).
* (1910). Capela do *Wimbledon College* (Wimbledon, Londres).
* (1911). Igrexa de San Xosé (Grayshott, Hampshire).
* (1914-1915). Igrexa de San Wilfredo (Kennington, Londres).
* (1923-1924). Igrexa de San Tarcisio (Camberley, Surrey).
* (1926). Igrexa de San Pedro  (Winchester, Hampshire).
* (1928). Igrexa da Nosa Señora de Lourdes (Harpenden, Hertfordshire).

### Publicacións numismáticas 
Esta é unha escolma dalgúns dos artigos numismáticos máis salientables publicados por Frederick A. Walters na revista *Numismatic Chronicle*, da *Royal Numismatic Society*:

* (1902). "[The silver coinage of the reign of Henry VI](https://www.jstor.org/stable/42679816?Search=yes&resultItemClick=true&searchText=(au%3A%22Fredk.%20A.%20Walters%22)&searchUri=%2Faction%2FdoBasicSearch%3FQuery%3Dau%253A%2522Fredk.%2BA.%2BWalters%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3A7e22ba90f67134f185ebfdb8f770b8e3)". Vol. 2. Páxinas 224-266.
* (1903). "[The gold coinage of the reign of Henry VI](https://www.jstor.org/stable/42680001?Search=yes&resultItemClick=true&searchText=(au%3A%22Fredk.%20A.%20Walters%22)&searchUri=%2Faction%2FdoBasicSearch%3FQuery%3Dau%253A%2522Fredk.%2BA.%2BWalters%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3Ac38701cfa2b12d3cbcd385eca085a0a9)". Vol. 3. Páxinas 286-310.
* (1905). "The coinage of Henry IV". Vol. 5. Páxinas 247-306, 402.
* (1906). "[The coinage of Henry V](https://www.jstor.org/stable/42660006?Search=yes&resultItemClick=true&searchText=(au%3A%22Fredk.%20A.%20Walters%22)&searchUri=%2Faction%2FdoBasicSearch%3FQuery%3Dau%253A%2522Fredk.%2BA.%2BWalters%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3Aca10cb844ea556a454fd0acb5d921f12)". Vol. 6. Páxinas 172-218.
* (1908). "[A rare sestertius of Antoninus Pius](https://www.jstor.org/stable/42662184?Search=yes&resultItemClick=true&searchText=(au%3A%22Fredk.%20A.%20Walters%22)&searchUri=%2Faction%2FdoBasicSearch%3FQuery%3Dau%253A%2522Fredk.%2BA.%2BWalters%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3A7cf32c8a891de4b078839de124229dd1)". Vol. 8. Páxinas 194-196.
* (1909). "[The coinage of the reign of Edward IV](https://www.jstor.org/stable/42662211?Search=yes&resultItemClick=true&searchText=(au%3A%22Fredk.%20A.%20Walters%22)&searchUri=%2Faction%2FdoBasicSearch%3FQuery%3Dau%253A%2522Fredk.%2BA.%2BWalters%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3Adba8fb6d96bcc3bcef5dacc1fc2f952c)". Vol. 8. Páxinas 132-219.
* (1910). "The coinage of the reign of Edward IV (continued)". Vol. 10. Páxinas 117-145.
* (1914). "[The coinage of the reign of Edward IV (continued)](https://www.jstor.org/stable/42663683?Search=yes&resultItemClick=true&searchText=(au%3A%22Fredk.%20A.%20Walters%22)&searchUri=%2Faction%2FdoBasicSearch%3FQuery%3Dau%253A%2522Fredk.%2BA.%2BWalters%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3Ac35f08a509e4e926bfb1a9e7762216cc)". Vol. 14. Páxinas 330-377.

## Notas 
## Véxase tamén 
### Bibliografía 
* Carson, R. A. G.; Pagan, H. (1986). *A History of the Royal Numismatic Society 1836-1986*. Royal Numismatic Society, Londres. ISBN 0 901405 24 8
* Evinson, D. (1998). *Catholic Curches of london*. Sheffield Academic Press, Sheffield. ISBN 1-85075-819-0
* Graves, A. (1906). *The Royal Academy of Arts; a complete dictionary of contributors and their work from its foundation in 1769 to 1904*. Vol. VIII. Londres.
* "Proceedings of the Royal Numismatic Society". En *The Numismatic Chronicle*. Serie 4ª. Vol. XII. Páxinas 6-7.